Odense Adresse-Contoirs Efterretninger, 1842-12-15
Blandinger. J Alt. Merc. hedder det fra Slesvig: "Den 7 Decbr. blev meget festligt høitideligholdt i vor Bye. Hs. Høifyrstelige Durchlauchtighed Statholderen med Familie tog paa denne Dag sin fremtidige Residents, Slottet Gottorp, i Besiddelse, efterat det er blevet istandsat og meubleret. Officererne ved de i Slesvig, garnisonerende Tropper vare til Hest dragne de høie Herskaber imøde, og ved Stadens Port paraderede det borgerlige Militair. Borgermesteren, i Spidsen for Magistraten, hilsede det fyrstelige Par med en Tale, hvorpaa Hs. Durchl. svarede meget venligt. Paa Slottet Gottorp selv modtoges Herskaberne af alle de civile Embedsmænd, Geistligheden, Officeercorpset, Lærerne ved den lærde Skole m. Fl., og om Aftenen bragte Stadens Jndvaanere Fyrsteparret et meget glimrende Fakkeltog, der satte sig i Bevægelse fra Raadhuset. Efterat en Sang var afsungen og et Vivat udbragt, udtalte Statholderen, med høi Rest sin Tak og sine Ønsker for Staden og dens Borgere, hvorefter Toget vendte tilbage til Raadhuset, og lod Faklerne udbrænde paa det store Torv. Jntet Uheld, og ingen Uorden forstyrrede Dagens Glæde, som har efterladt en behagelig Erindring i alle Hjerter." Fra Slesvig skrives under 9ds. "Da den Hob, som i Onsdags Aftes havde hyldet Statholderen med et Fakkeltog, drog hjem og kom forbi P. H. Lorenzens Bolig, complimenterede dens Pøbel den trofaste Kæmper for sin Nations og Danmarks Ret med Piben og Skjeldsord. Dette Optrin gjentoges sildigere paa Aftenen, da hans heldigviis veltillukkede Vinduesskodder bombarderedes med Flasker og Stene under Brolet "Landesverrather, "Propagandiste o. s. v. Det var i Forveien bekjendt over hele Byen, at Lorenzen, der tilsomt var vendt tilbage fra Rendsborg, hvor han havde havt Handelsforretninger, for at modtage den bebudede Storm, og som den hele Aften befandt sig i sin Bolig, hvilket Man saae af de tændte Lys, havde forberedt sig paa Modværge, hvis Man havde brudt, Huusfreden. Uagtet der i mange Dage almindeligt taltes om, at Excesser vilde forefalde, havde Øvrigheden dog ikke truffet den ringeste Foranstaltning for at hindre dem. Man gjør nu de største Anstrængelser for at faae et Fakkeltog bragt i Stand til Commissarius, hvilket skal være en Demonstration mod Hs. Majestæts forventede Misbilligelse af denne Embedsmands Færd. Da Man ikke har kunnet opdrive et tilstrækkeligt Antal Borgere i Byen Slesvig selv hertil, saa har Man forskrevet Advocater og andre Fanatikere fra andre Byer samt nogle Bønder fra Landet, der skulle drikkes paa Pelsen for med rigtig Eftertryk at kunne raabe Hurra. Endvidere skrives fra samme Stad under 11de "Man lever lystigt her. Commissarius frabad sig rigtignok det ham tiltænkte Fakkeltog, men Faklerne vare nu engang anskaffede og Bønder og Borgere sammenstrømmede; der blev altsaa besluttet, at Fakkeltoget alligevel skulde finde Sted, men istedetfor Commissarius gjelde den tydske Stænderforsamling. Og dette skeete da ogsaa. J Fredags Kl. 3 1/2 modtoge Forsamlingens tydske Deputerede en Adresse fra den forsamlede Mængde og holdt derpaa et festligt Maaltid med denne i Dandsesalonen. Om Aftenen drog Man med Fakler, gjennem Staden til Torvet, hvor "Hochs, udbragtes for "Hertug Christian den 8de, for Schleswig-Holstein og for Stænderforsamlingen. Da Toget passerede P. H. Lorenzens Bolig, hylede og brølede det, og samme Optrin gjentoges paa Tilbageveien, men ingen Molest tilføiedes Huset. Denne Gang havde imidlertid Politiet forberedt sig derpaa og var ved Haanden. Man havde udspredt det Rygte, at Lorenzen af Frygt for sit Liv vilde flygte fra Byen, men han var tilstede, ja viste sig endog (Fædrelandet.) ganske sorgløs paa Gaden.